ฟิทช์ขึ้นอันดับเครดิตPTTGCเป็นAA
ฟิทช์เพิ่มเครดิต PTTGC เป็น “AA” แนวโน้มเสถียรภาพ การเงินแข็งแกร่งเงินสดเข้าปีละ 5 หมื่นล้าน
29 ต.ค. 2565

ฟิทช์เพิ่มเครดิต PTTGC เป็น “AA” แนวโน้มเสถียรภาพ การเงินแข็งแกร่งเงินสดเข้าปีละ 5 หมื่นล้าน 
บริษัท ฟิทช์ เรทติ้งส์ (ประเทศไทย) ประกาศเพิ่มอันดับเครดิตภายในประเทศระยะยาวของบริษัท พีทีที โกลบอล เคมิคอล หรือ (PTTGC) เป็น “AA” จาก “AA” อันดับเครดิตภายในประเทศระยะยาวหุ้นกู้ไม่มีหลักประกันและไม่ด้อยสิทธิของบริษัทเป็น “AA” จาก “AA” แนวโน้มเครดิตมีเสถียรภาพ ในขณะเดียวกันฟิทช์ได้คงอันดับเครดิตภายในประเทศระยะสั้นที่ระดับ “F1+” 
การเพิ่มอันดับเครดิตเป็นผลจากการที่ฟิทช์ได้ปรับเพิ่มสถานะเครดิตของบริษัท เมื่อพิจารณาตัวบริษัทโดยลำพัง (StandAlone) จาก “A+” เป็น “AA” เนื่องจากบริษัทสามารถสร้างกระแสเงินสดที่แข็งแกร่งกว่าที่คาด และการคาดการณ์ว่าอัตราส่วนทางการเงินที่ใช้ในการพิจารณาอันดับเครดิตของบริษัทจะยังคงแข็งแกร่งต่อไป ซึ่งคาดว่า PTTGC จะสามารถสร้างกระแสเงินสดจากการดำเนินการได้ปีละ 5 หมื่นล้านบาท จนถึงปี 2560 
นอกจากนี้ ฟิทช์มองว่าบริษัทจะสามารถรักษาสถานะทางการเงินของบริษัทให้อยู่ในระดับที่เหมาะสมกับอันดับเครดิตที่ปรับขึ้นมา แม้ว่าค่าใช้จ่ายเพื่อการลงทุนมีแนวโน้มที่จะสูงมากขึ้น
“อัตราส่วนหนี้สินของบริษัทที่ปัจจุบันอยู่ในระดับต่ำ โดยบริษัทมีอัตราส่วนหนี้สินสุทธิที่ปรับปรุงแล้วต่อกระแสเงินสดที่ได้จากการดำเนินงานก่อนการเปลี่ยนแปลงของสินทรัพย์และหนี้สินจากการดำเนินงานอยู่ที่ระดับ 1.4 เท่า ในปี 2555 และความสามารถในการสร้างกระแสเงินสดจากการดำเนินงานที่แข็งแกร่ง ทำให้บริษัทสามารถรองรับแผนการลงทุนที่เพิ่มขึ้น โดยยังสามารถรักษาสถานะเครดิตให้อยู่ในระดับที่ยังสอดคล้องกับอันดับเครดิตในปัจจุบันได้” 
นอกจากนี้ กระแสเงินสดที่ได้จากการดำเนินงานของบริษัทน่าจะเพียงพอสำหรับค่าใช้จ่ายเพื่อการลงทุนของบริษัท ที่ผ่าน การอนุมัติแล้วจำนวน 6 หมื่นล้านบาท ในช่วงปี 25562560 และยังมีค่าใช้จ่าย เพื่อการลงทุนอีกจำนวน 4.5 หมื่นล้านบาท ที่กำลังพิจารณาอยู่ 
สำหรับปัจจัยที่สนับสนุนกระแสเงินสดที่ดีต่อเนื่องคือ อัตราการใช้กำลังการผลิตที่สูงและโครงการการปรับปรุงประสิทธิภาพต่างๆ จะช่วยเพิ่มอัตราส่วนกำไรของบริษัท PTTGC จนถึงปี 2560 โดยผลประโยชน์จากที่เริ่มโครงการต่างๆ ได้เริ่มปรากฏให้เห็นบ้างแล้วในผลประกอบการของปี 2555 และไตรมาสแรกของปี 2556
นายอนนต์ สิริแสงทักษิณ ประธานเจ้าหน้าที่บริหาร PTTGC กล่าวว่า การประกาศขึ้นเครดิตในประเทศ 1 ขั้น จะส่งผลต่อภาพรวมของบริษัทให้ดูดีขึ้น ทำให้นักลงทุนเชื่อมั่นมากขึ้น
นอกจากนั้น ยังเป็นการยืนยันว่าแนวทางในการดำเนินธุรกิจ โดยเฉพาะการเพิ่มประสิทธิภาพในการผลิตและการเพิ่มมูลค่าในด้านต่างๆ เป็นสิ่งที่ถูกต้อง เพราะสามารถประคองให้บริษัทเติบโตได้ แม้ในภาวะที่เศรษฐกิจโลกถดถอย